**PRISTUP INFORMACIJAMA**

Pravo na pristup informacijama i ponovnu uporabu informacija ostvaruje se sukladno **Zakonu o pravu na pristup informacijama („Narodne novine“, broj 25/2013. i 85/15. ).**

U skladu s ovim Zakonom Pučko otvoreno učilište Ivanić-Grad želi omogućiti i osigurati informaciju fizičkim i pravnim osobama putem otvorenosti i javnosti djelovanja. Pravo na pristup informacijama je pravo korisnika na traženje i dobivanje informacije koja je javnog karaktera, a obuhvaća i obvezu tijela javne vlasti da omogući pristup zatraženoj informaciji. Informacija je svaki podatak koji posjeduje tijelo javne vlasti, neovisno o obliku u kojem je nastala.

Pravo na pristup informaciji ostvaruje se podnošenjem usmenog ili pisanog zahtjeva Pučkom otvorenom učilištu Ivanić-Grad. Za pisani zahtjev potrebno je ispuniti [Obrazac zahtjeva za pristup informacijama](Zahtjev_za_pristup_informacijama.docx)  i poslati ga:

* poštom na adresu: Pučko otvoreno učilište Ivanić-Grad, Moslavačka 11, 10 310 Ivanić-Grad,
* elektronskom poštom na [info@pou-ivanic-grad.hr](mailto:info@pou-ivanic-grad.hr) ,
* telefaksom na broj 01/2881 688, 01/2881 689.

Zahtjev za pristup informacijama, da bi bio valjan, obvezno mora sadržavati:

* izjavu stranke da se poziva na Zakon o pravu na pristup informacijama,
* naziv i sjedište tijela javne vlasti kojem se zahtjev podnosi,
* traženu informaciju (podatke koji su važni za prepoznavanje tražene informacije),
* ime i prezime te potpunu adresu stanovanja fizičke osobe koja podnosi zahtjev,
* tvrtku, odnosno naziv pravne osobe i njezino sjedište,

Podnositelj zahtjeva nije obvezan navesti razloge zbog kojih traži pristup informaciji, a u zahtjevu može predložiti i način na koji će tijelo javne vlasti učiniti informaciju dostupnom. Nepotpuni zahtjevi ne mogu se uputiti u postupak.

<Odluka_o_imenovanju_službenika_za_informiranje.pdf>